
EXPUNERE DE MOTIVE PRIVIND OPORTUNITATEA

PROIECTULUI DE HOTĂRÂRE

Proiect de hotărâre privind aprobarea    Planului de prevenire și măsuri privind evitarea și reducerea cantităților de deșeuri abandonate pe domeniul public de pe raza Municipiului Timișoara
1. Descrierea situației actuale
În prezent,  pe raza Municipiului Timișoara se abandonează pe domeniul public cantități însemnate de deșeuri vegetale, deșeuri rezultate din construcții și deșeuri voluminoase, cu predilecție de uz casnic.    
Astfel,  consilierii din cadrul Biroului Salubrizare împreună cu reprezentanți ai SC RETIM ECOLOGIC SERVICE SA  precum și cu Serviciul Protecția Mediului din cadrul Direcției Poliției Locale au inventariat amplasamentele pe care se abandonează  constant aceste categorii de deșeuri, rezultând astfel peste 350 de astfel de amplasamente.  De pe aceste locații au fost ridicate cu operatorul serviciului de salubrizare peste 5.000 de tone deșeuri, numai în cursul anului 2019. 
Având în vedere faptul ca o dată cu trecerea activității de colectare a deșeurilor menajere prin operatorul SC RETIM ECOLOGIC SERVICE SA  la Asociația de Dezvoltare Intercomunitară Deșeuri  ADID Timiș , operatorul SC RETIM ECOLOGIC SERVICE SA  a închis cele 4 puncte de colectare a acestor deșeuri,  în care populația Municipiului Timișoara avea posibilitatea sa ducă, cu titlu gratuit deșeuri rezultate din amenajări interioare, în limita a 1 mc, inclusiv DEEE. 

În cadrul Campaniilor de curățenie de primavară și toamnă, se colectau deșeurile vegetale și deșeurile voluminoase de uz casnic. Aceste campanii, nu se mai organizează o dată cu gestionarea serviciului de colectare a deșeurilor menajere de la populație de către la Asociația de Dezvoltare Intercomunitară Deșeuri  ADID Timiș. 
Ca urmare a neorganizării acestor campanii, a închiderii punctelor de colectare, populația municipiului Timișoara nu mai are soluții de a preda aceste deșeuri în mod organizat, în vederea neutralizării acestora, conform legislației în vigoare. 

In urma acestor constatări, a fost întocmit  Planul de prevenire și măsuri privind evitarea și reducerea cantităților de deșeuri abandonate pe domeniul public de pe raza Municipiului Timișoara,  care presupune deschiderea a 4 puncte de colectare  în vederea colectării de la populație a deșeurilor din construcții, deșeurilor voluminoase și a deșeurilor vegetale. 
2. Schimbări preconizate și rezultate așteptate

Scopul „Planului de prevenire și măsuri privind evitarea și reducerea cantităților de deșeuri abandonate pe domeniul public” este de creșterea, păstrarea și menținerea gradului de salubrizare a Municipiului Timișoara prin reducerea și chiar evitarea abandonării deșeurilor pe domeniul public.

